Vazirlar Mahkamasining reglamentiga o‘zgartirish kiritish to‘g‘risidagi qaror jamoatchilik muhokamasiga qo‘yildi

O‘zbekiston Respublikasi Vazirlar Mahkamasining reglamentiga o‘zgartirish va qo‘shimcha kiritish to‘g‘risidagi qaror loyihasi normativ-huquqiy hujjatlar muhokamasi portaliga joylashtirildi.

Vazirlar Mahkamasi reglamentining 33-bandiga quyidagi mazmundagi oltinchi xatboshi qo‘shiladi:
“O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi bilan – ta’lim sohasiga oid loyihalar;
oltinchi — o‘n to‘rtinchi xatboshilar tegishlicha yettinchi — o‘n beshinchi xatboshilar deb hisoblanadi.
Ma’lumot uchun, 33-bandga ko‘ra ishlab chiquvchi tomonidan tayyorlangan O‘zbekiston Respublikasi Prezidenti va Vazirlar Mahkamasining hujjatlari loyihalari manfaatdor vazirliklar va idoralar bilan kelishilishi kerak.